CELEX: C2004/217/02
Language: et
Date: 2004-08-28 00:00:00
Title: Euroopa Kohtu otsus (teine koda) 8. juuli 2004 liidetud kohtuasjades C-502/01 ja C-31/02 (Sozialgericht Hannover'i ja Sozialgericht Aachen'i eelotsusetaotlus): Silke Gaumain-Cerri versus Kaufmännische Krankenkasse – Pflegekasse ning Maria Barth versus Landesversicherungsanstalt (Sotsiaalkindlustus — Töötajate vaba liikumine — EÜ asutamisleping — Määrus (EMÜ) nr 1408/71 — Hooldamisvajaduse riski katmiseks mõeldud hüvitised — Hooldamist vajavat isikut abistava kolmanda isiku vanaduskindlustuse sissemaksete katmine hooldamiskindlustuse poolt)

28.8.2004   
            
            
               ET
            
            
               Euroopa Liidu Teataja
            
            
               C 217/1
            
         
      EUROOPA KOHTU OTSUS
   
   (teine koda)
   8. juuli 2004
   liidetud kohtuasjades C-502/01 ja C-31/02 (Sozialgericht Hannover'i ja Sozialgericht Aachen'i eelotsusetaotlus): Silke Gaumain-Cerri versus Kaufmännische Krankenkasse – Pflegekasse ning Maria Barth versus Landesversicherungsanstalt (1)
   
   (Sotsiaalkindlustus - Töötajate vaba liikumine - EÜ asutamisleping - Määrus (EMÜ) nr 1408/71 - Hooldamisvajaduse riski katmiseks mõeldud hüvitised - Hooldamist vajavat isikut abistava kolmanda isiku vanaduskindlustuse sissemaksete katmine hooldamiskindlustuse poolt)
   (2004/C 217/02)
   Kohtumenetluse keel: saksa keel
   Liidetud kohtuasjades C-502/01 ja C-31/02, mille esemeks on Euroopa Kohtule EÜ asutamislepingu artikli 234 alusel Sozialgericht Hannover'i ja Sozialgerich Aachen'i (Saksamaa) poolt esitatud eelotsusetaotlus nimetatud kohtutes pooleliolevates asjades järgmiste poolte vahel: Silke Gaumain-Cerri ja Kaufmännische Krankenkasse – Pflegekasse ning Maria Barth ja Landesversicherungsanstalt Rheinprovinz, Euroopa Liidu kodanike vaba liikumist käsitlevate EÜ asutamislepingu ja teisese õiguse sätete, täpsemalt nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes nõukogu 2. detsembri 1996. aasta määrusega (EÜ) nr 118/97 muudetud ja kaasajastatud redaktsiooni (EÜT 1997, L 28, lk 1) tõlgendamiseks, on Euroopa Kohus (teine koda), koosseisus: koja esimees C. W. A. Timmermanns ja kohtunikud J.-P. Puissochet (ettekandja), R. Schintgen, F. Macken ja N. Colneric, kohtujurist A. Tizzano, kohtusekretär R. Grass, 8. juulil 2004 teinud otsuse, mille resolutiivosa on järgmine:
   
               1.
            
            
               Hüvitis, mille korral hooldamiskindlustuse andja võtab kolmanda isiku, kes hooldab hooldamist vajavat isikut tema kodus, vanaduskindlustuse sissemaksed enda kanda, kujutab põhikohtuasjades esinevatel tingimustel endast hooldamist vajava isiku ravikindlustushüvitist, mille suhtes kohaldatakse nõukogu 14. juuni 1971. aasta määrust (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes nõukogu 2. detsembri 1996. aasta määrusega (EÜ) nr 118/97 muudetud ja kaasajastatud redaktsioonis.
            
         
               2.
            
            
               Mis puudutab taolisi hüvitisi nagu Saksamaa hooldamiskindlustuse hüvitised, mis on põhikohtuasjades antud pädeva riigi territooriumil elavale kindlustatule või teise liikmesriigi territooriumil elavale ja töötaja perekonnaliikmena kindlustatud isikule, välistavad EÜ asutamisleping ja eriti selle artikkel 17, nagu ka määrus nr 1408/71 võimaluse, et nende hüvitiste saajat hooldava kolmanda isiku rolli täitva liikmesriigi kodaniku vanaduskindlustuse sissemaksete katmisest keeldutakse põhjendusel, et nimetatud kolmas isik või hüvitise saaja ei ela pädevas riigis, vaid mõnes muus liikmesriigis.
            
         
      (1)  EÜT C 84, 6.4.2002.
   
      EÜT C 109, 4.5.2002.